شەفەق نیوز/ فراکسیۆن یەکێتی نیشتمانی
کوردستان لە ئەنجومەن نوینەرەیل عراق، ئمڕوو دووشەممە، ئاشکاری زانیاریەیل گرنگیگ لەباوەت
ئەو نەفت چەرمگە کرد ک ئەوەسا بەغداد ئەرا هەرێم کوردستان کلی کەێد.
کاروان
یاروەیس بڕیاردەر فراکسیۆنەگە لە بەیاننامەیگ رەسیە ئاژانس شەفەق نیوز وت: وەزارەت
نەفت فیدراڵی ئاگادار نوینەرایەتی حکومەت هەرێم کوردستان لە بەغداد کرد ک ئەوەسا یەک
لەتر نەفت چەرمگ وە نرخ ٧٥٠ دینار فرووشێدە هەرێم کوردستان، ک بەرمیلەگە ٢٠٠ لەتر گرێد،
واتە نرخ بەرمیلەگە رەسێدە زیاتر لە ١٥٠ هەزار دینار.
دیاری کرد ک ئی نرخ بازرگانیە باریگ لەبان هاووڵاتییەیل
هەرێم کوردستان نەێد، و ئەوەسا گشت تەقەلایگ لە پەرلەمان عراق دەیمن ئەرا فرووشتن نەفت
چەرمگ ئەرا خەڵک هەرێم کوردستان جویر ئەو پارێزگایل عراق و وەهەمان شیوە.
حکومەت هەرێم کوردستان، دەسکردە بەشەوکردن نەفت
چەرمگ ئەرا خەڵکەگە وە نرخ ١٠٣ هەزار دینار ئەرا یەک بەرمیل، لە ئامادەکاری ئەرا وەرز
زمسان.
